**UNIAN TV** (ukr. УНІАН ТБ), aiempi "Argument TV" on Ukrainan suurimman valtionhallinnosta riippumattoman tieto- ja uutistoimiston UNIANin (ukr. Українське Незалежне Інформаційне Агентство Новин,  *Ukrainske Nezaležne Informatsiyne Agenstsvo Novin*) kehittämä ja holdingyhtiön 1+1 median omistama yksityinen satelliittitelevisiokanava. Tämän pääkaupunkilaisen koulutus- ja tiedotustelevisiokanavan lisäksi UNIAN:illa on myös UNIAN-FM-radio.

Valtionhallinnosta riippumaton uutistoimisto UNIAN radio- ja televisiokanavineen on osa ukrainalaisen yrittäjän, PrivatBankin hallintoneuvoston jäsenen Ihor Kolomoiskyin, Naftokhimik Prykarpattyan (ukr. Нафтохімік Прикарпаття) öljynjalostamon ja Ukrainan jalkapalloliiton varapuheenjohtajuuden saaneen öljyntuottajan Ukrnaftan mediaomistusta. UNIAN TV:n ohessa 1+1 mediayhtiölle kuuluvat sellaiset televisiokanavat kuin 1+1, 2+2, TET, ja tämän lisäksi I. Kolomoiskyi omistaa uutissivustot TSN.ua, Glavred.info ja verkkosivuston Telekritika.

UNIAN-TV-kanavan yleistuottaja on Ivanna Naida.

Kanavan toiminnasta
-------------------

Logo 28.07.2010-10.02.2014
UNIAN-televisiokanavan testilähetykset aloitettiin 28. heinäkuuta 2010. Tämän vuodesta 1993 alkaen Ukrainan uutismarkkinoilla toimineen UNIANin televisiokanavan tuotannosta 70% on omia ohjelmia ja valtaosa lähetyksistä ukrainankielisiä. Koska UNIAN:in kattavampaa uutisvirtaa jaetaan sen lisäksi sekä venäjän että englannin kielillä, toisinaan joitakin televisio-ohjelmia tekstitetään englanniksi. UNIAN TV on pääosin suunnattu miesyleisölle. Kanavan ohjelmisto tarjoaa katsojille uutisia, tiedotus-, kulttuuri-, koulutus-, analyyttisiä ja journalistisia ohjelmia, myös urheilutapahtumien lähetyksiä ja tv-sarjoja.

Ukrainan riippumattoman uutistoimiston UNIAN:in mahdollisesta sulkemisesta uutisoitiin 25.02.2013, jolloin se viimeisen vuoden verran oli kamppaillut sensuuriskandaalien kanssa, ja jolloin väitettiin, että pääosakas Ihor Kolomoiskyi oli tyytymätön toimittajakollektiivin asenteeseen. Keväällä 2012 UNIAN:in toimituksellinen johto oli vaihtunut. Silloin päätoimittajan paikan sai venäläisen Segodnya-sanomalehden entinen työntekijä Mihail Gannitski ja Aleksanteri Hartšenko jätti yhtiön, vaikka uutistoimiston henkilökunta vaati hänen palauttamista. Toinen syy sulkemiseen saattoi olla se, että helmikuussa vuonna 2013 UNIAN levitti valeuutisia oppositiopuolueen Batkivštšyna (Isänmaa) jäsenestä Sergei Vlasenkosta ja poliitikosta Alexandra Kuželista. Viikkoja myöhemmin julkisuuteen tuli myös tieto, että virallinen syy sulkemiseen saattoi olla UNIAN:in kannattamattomuus. Interfax-Ukraine-toimiston markkinointi- ja myyntijohtaja Maxim Urakin myönsi, että tuloarvioiden perusteella UNIAN oli pysynyt Ukrainan toisena uutistoimistona, mutta vuonna 2011 nettotappiota kuitenkin oli kertynyt 2,8 miljoonan ja vuoden 2012 ensimmäisellä puoliskolla 2 miljoonan hryvnian verran. Ukrainalaisen uutistoimiston RBK-Ukrainan perustaja Joseph Pintus totesi UNIAN:in henkilöstön huomattavaksi kulueräksi ja muistutti, että ennenkaikkea uutistoimisto saa päätulonsa yleensä muutoksiin reagoivalta tilaajakunnalta. Sen vuoksi UNIAN:in pelättiin toistavan Kolomoiskyin omistaman toisen tiedotusvälineen "Gazeta po-kievski" eli "Kiovakielisen sanomalehden" (ukr. "Газета по-киевски") kohtaloa, joka sekä johtohenkilöstön välisten konfliktien että kannattamattomuutensa johdosta suljettiin 22. kesäkuuta 2011. Silloin Kolomoiskyille kuuluvan 1+1 mediayhtiöin toimitusjohtaja ehdotti yhtenä ratkaisuvaihtoehtona verkkojulkaisun Glavredin sulkemista, jotta voitaisiin yhdistää investointeja "joustavampaan" TSN.ua:an.

Televisiokanava kuitenkin päivitettiin vuoden 2014 alussa ja päivitetyn UNIAN TV:n yleistuottajaksi nimitettiin Vladislav Svintšenko. Kanavan erityispiirteenä oli sen vaihtoehtoinen tv-tarjonta eli tärkeimmät uutislähetykset ja merkittävät urheilulähetykset ovat katsojien katsottavissa sopivampaan aikaan kuin muilla konsernin tv-kanavilla. UNIAN TV:ta alettiin 22.11.2016 lähtien välittää viestintäsatelliitin Astra 4.8 East avulla taajuudella 11766 MHz ja symbolinopeudella 27500, ja suora lähetys uutistoimistosta toimi vuoden 2017 loppuun saakka. UNIAN TV muutti televisiolähetystensä kuvaformaatin tavallisesta 4:3:sta laajempaan 16:9-kuvasuhteeseen 1. kesäkuuta 2017, jolloin kanavalla alettiin ukrainalaisille opettaa englantia. Samana vuonna kanavan uutisia saattoi seurata sen verkkosivuillaan. Ukrainan televisio- ja radiolähetysten valtioneuvosto uusii 20.12.2019 1+1-median televisiokanavien PlusPlus ja UNIAN:in toimiluvat, joka mahdollisti sekä logojen että ohjelmakonseptien vaihdon. Maaliskuun alussa vuonna 2020 "1+1 media" julkaisi avoimen testiversion informaatio- ja analyyttisestä televisiokanavasta "UNIAN TV" Astra 4A-satelliitista. Samaan aikaan alettiin tehdä muutoksia ohjelmakonseptiin ja sulkea viihdetelevisiotuotteet pois ohjelmasisällöstä keskittyen yksinomaan informatiivisiin ja analyyttisiin lähetyksiin, katsojien tiedottamiseen ja ajankohtaisiin uutisiin. Alkaen 01.09.2020 UNIAN TV aloitti lähetykset teräväpiirtostandardeilla ja on ollut katsottavissa palveluntarjoajan verkoissa HD-muodossa. Ohjelmakonseptinmuutoksen jälkeen UNIAN:ista tuli tiedotus- ja analyyttinen kanava, joka lähettää uutisohjelmia 13 tuntia vuorokaudessa.

Vuonna 2019 tammikuun 19. päivänä UNIAN TV-kanava aloitti lähetykset Odessan alueen kanavanipussa ja 1. maaliskuuta 2020 myös televisioasemalla 35 Kiovassa. Venäjän federaation täysimittaisen hyökkäyksen vuoksi Ukrainan alueelle 24. helmikuuta 2022 alkaen televisiokanavan signaali jaetaan avoimessa muodossa. 1+1-mediaryhmän kanavat UNIAN ja "2+2" lopettivat lähetyksensä maaliskuun puolivälissä vuonna 2022 Odessan alueellisella lähetysasemalla ja digitaalisen lähetyksen Odessassa, koska mainostulojen puuttuessa paikallisten ja alueellisten televisiolähetysten jatkaminen oli mahdotonta.

Nykyisin
--------

UNIAN TV:n vektorilogo alkaen 13.01.2022, jonka 1+1 media on suunnitellut SVG-tiedostomuotoon. Logon nykyinen tila on aktiivinen, mikä tarkoittaa, että logo on tällä hetkellä käytössä. UNIAN TV:ta pidettiin laajalle yleisölle suunniteltuna kanavana, jolla löytyi jokaiselle jotakin, esimerkiksi urheilua ja mm. Ukrainan valioliigan jalkapallo-otteluita, erilaisia informaatio- ja journalistisia ohjelmia ja myös monia viihdeohjelmia. Yleistuottajan Ivanna Naidan vuonna 2019 antaman haastattelun mukaan "UNIAN TV":ta pidetään vain pienenä markkinarakokanavana ja ihanteellisena alustana "2+2", TET, "1+1" ja 1+1-mediaryhmän aktiivisessa tuotannossa olevalle dokumentaarisen journalismin tuotteen uudelleenlähettämiseksi. UNIAN TV:lle ainutlaatuisen sisällön ostamista ei vielä lähitulevaisuudessa suunnitella. Alkaen 18.05.2021 UNIAN TV päivitti Astra 4.8 East viestintäsatelliitissa symbolinopeuden 30000 ja kanava tuli saataville koodatussa muodossa.

Kanava siirtyi digitaaliseksi 1. tammikuuta vuonna 2022, jonka yhteydessä 1+1-median pääjohtaja Yaroslav Pakholchuk totesi "Media Detectorin" haastattelussa, että saatuaan T2-digitaalilisenssin UNIAN-televisiokanava kehittyy kumppanitelevisiokanavaksi, joka ei ole osa mediakonsernia. Kaupallistamiseen liittyen UNIAN:ia pidettiin kannattavana kanavana, uudessa kokoonpanossa ja laajemman kattavuuden ansiosta sillä edellytettiin olevan entistä enemmän taloudellista potentiaalia ja että siitä tulee menestyvä uutiskanava. Keskeisistä muutoksista ilmoitettiin 16. helmikuuta 2023 ja ne koskivat informaatio-analyyttisten ja journalististen ohjelmien määrän vähentämistä. Jos aiemmin niitä oli kahdeksan tuntia päivässä, nyt niitä oli vain neljä tuntia päivässä. Lisättiin elokuvanäytöksiä ja urheilutapahtumien lähetyksiä. 1+1 median lehdistöpalvelu tiedotti "Detektor Medialle", että UNIAN TV-kanavan informaatio-analyyttisten ohjelmien määrän väheneminen johtuu televisiokanavan tulevan verkon suunnittelusta.

Osana valtakunnallista koulutuskampanjaa "All-Ukrainian School Online" olivat 09.04.2020 alkaen etäopetuksen oppitunnit katsottavissa 1+1-ryhmän median televisiokanavilla, mm. UNIAN TV:ssa, joihin oli luotu erilliset osiot materiaalien sijoittamista varten. Mediaryhmän televisioprojekti, jonka tarkoituksena oli tarjota koululaisille pääsy koulutukseen karanteenin aikana, sai nimen "Ukrainian TV School". Televisiokanavat PlusPlus ja UNIAN TV alkoivat lähettää oppitunteja 5. ja 8. luokan oppilaille arkisin klo 10.00-12.00. Lisäksi UNIAN:illa oli myös erillinen osio, johon julkaistiin päivittäiset video-oppitunnit kaikista oppiaineista 5.—11. luokkia varten. Ihor Kolomoiskyi sai 08. joulukuuta 2021 haltuunsa tietolähetysten digitaalisen lisenssin, joka aiemmin kuului M2-televisiokanavalle. Luvan uudelleen myöntämisen seurauksena yrityksen logo vaihtui "Argument TV":stä "UNIAN TV:ksi".

TV-kanava "UNIAN" vaihtoi logoaan 13. tammikuuta 2022 ja helmikuussa vuonna 2022 laskettujen tilastojen mukaan UNIAN TV oli sijalla 20.

Lähteet
-------

1. 1 2 3 4 5 6 7 8  Unian Tv. Encyclopedia, Science News & Research Reviews (Unian Tv. Tietosanakirja, Tiedeuutiset ja tutkimusarvostelut) Academic Accelerator. Viitattu 17.01.2024. (englanniksi)
2. ↑  Дідживан Тов (Didživan Tov)  02.03.2022. Ukrainan kansallinen televisio- ja radiolähetysneuvosto (ukr. Національна рада України з питань телебачення і радіомовлення). Viitattu 17.01.2024. (ukrainaksi)
3. ↑  УНІАН ТБ Тов (UNIAN TV Tov)  02.03.2022. Ukrainan kansallinen televisio- ja radiolähetysneuvosto (ukr. Національна рада України з питань телебачення і радіомовлення). Viitattu 15.01.2024. (ukrainaksi)
4. ↑  «УНІАН ТБ» отримав місце у київській цифрі (UNIAN TV" sai paikan Kiovan digitaalisessa)  03.11.2022. Detektor media ukr. Детектор медіа. Viitattu 17.01.2024. (ukrainaksi)
5. 1 2 3 4 5 6 7 8 9 10  Про нас (Meistä) 1+1 media. Viitattu 17.01.2024. (ukrainaksi)
6. 1 2  УНІАН-ТБ (UNIAN-TV) Ukrainan foorumi Ukrsat (ukr. Український форум Ukrsat). Viitattu 17.01.2024. (ukrainaksi)
7. ↑  Список спутниковых каналов (Satelliittikanavien luettelo) AGSat.com.ua. Viitattu 17.01.2024. (ukrainaksi), (venäjäksi)
8. ↑  Unian Tv LyngSat. Viitattu 17.01.2024. (englanniksi)
9. ↑  Телеканали 2+2 та УНІАН групи 1+1 media змінили параметри супутникового мовлення (1+1-mediaryhmän tv-kanavat 2+2 ja UNIAN ovat muuttaneet satelliittilähetysten parametreja)  03.10.2023. Broadcast. Viitattu 17.01.2024. (ukrainaksi)
10. 1 2  UNIAN Media Ownership Monitor Ukraine 2016. Viitattu 17.01.2024. (englanniksi)
11. 1 2 3 4 5  UNIAN Ukrainan televisio- ja radiolähetykset (ukr. Ефірне телебачення та радіомовлення в Україні). Viitattu 17.01.2024. (ukrainaksi)
12. 1 2  Телеканал «УНІАН» змінив концепцію, але виходити з марафону не планує (TV-kanava "UNIAN" on muuttanut konseptiaan, mutta ei aio vetäytyä marafonista)  16.02.2023. Detektor media ukr. Детектор медіа. Viitattu 17.01.2024. (ukrainaksi)
13. 1 2 3 4 5  Информагентство УНИАН под угрозой закрытия (UNIAN-uutistoimistoa uhkaa sulkeminen)  25.02.2013. sostav.ru. Viitattu 17.01.2024. (venäjäksi)
14. 1 2 3  Информационное агентство УНИАН (Uutistoimisto UNIAN) (ven. Биржевой лидер Энциклопедия , *Birževoi Lider Entsiklopedia*). Viitattu 17.01.2024. (venäjäksi)
15. ↑  History of 1+1 media (1+1 median historia) 1+1 media. Viitattu 17.01.2024. (englanniksi)
16. ↑  Unian TV Logo PNG Vector (UNIAN TV:n logo PNG Vector) seeklogo.com. Viitattu 17.01.2024. (ukrainaksi)
17. 1 2  UNIAN TV Channel (UNIAN televisiokanava) 1+1 media. Viitattu 17.01.2024. (englanniksi)
18. 1 2  Maria Popova: Игорь Коломойский принес УНИАН новости (Ihor Kolomoiskyi toi uutisia UNIAN:ille)  26.02.2013. kommersant.ru. Viitattu 17.01.2024. (venäjäksi)
19. ↑  Кадровые перстановки-3: радио, продакшены и медведи УНИАН (Kolmet henkilöstön muutokset: radio, tuotanto ja karhut UNIAN)  27.12.2013. mediananny (ven. Медианяня). Viitattu 15.01.2024. (venäjäksi)
20. ↑  Vladimir Ivahnenko: УНИАН закроют? (Suljetaanko UNIAN?)  26.02.2013. ven. Радио Свобода Radio Svoboda. Viitattu 15.01.2024. (venäjäksi)
21. ↑  Обновление телеканала «УНИАН ТВ» (UNIAN-televisiokanavan päivitys)  25.02.2014. SputRes. Viitattu 15.01.2024. (venäjäksi)
22. 1 2  receive data Unian TV on Astra 4.8° East (vastaanottaa dataa Unian TV Astrassa 4.8° East)  31.05.2022. www.satindex. Viitattu 15.01.2024. (englanniksi)
23. 1 2  «1+1 медіа» поки що не планує кодувати УНІАН (1+1 Media ei ole vielä suunnitellut UNIAN:in koodausta)  02.09.2020. Detektor media ukr. Детектор медіа. Viitattu 17.01.2024. (ukrainaksi)
24. ↑  Телеканали УНІАН ТБ та 1+1 International тестують мовлення на відкритому супутнику (Televisiokanavat UNIAN TV ja 1+1 International testaavat lähetystä avoimella satelliitilla)  03.03.2020. Media Business Reports. Viitattu 17.01.2024. (ukrainaksi), (venäjäksi)
25. ↑  Телеканал УНІАН групи 1+1 media починає мовити в HD-якості (1+1-mediaryhmän UNIAN TV-kanava aloittaa lähetykset HD-muodossa)  01.09.20. unian.ua. Viitattu 17.01.2024. (ukrainaksi)
26. ↑  Maryana Zakusylo: «ПлюсПлюс» замість каналу УНІАН потрапив у мультиплекс «Зеонбуду» (UNIAN-kanavan sijasta PlusPlus pääsi "Zeonbudu"-kanavanippuun)  21.12.2019. Detektor media ukr. Детектор медіа. Viitattu 17.01.2024. (ukrainaksi)
27. ↑  Vector Logo Library. Unian TV (Vector-logokirjasto. Unian TV) Brands of the World. Viitattu 17.01.2024. (englanniksi), (ukrainaksi)
28. ↑  Чем популярен канал Униан ТВ? (Miksi Union TV on suosittu?)  26.11.2021. Заноза. Viitattu 17.01.2024. (venäjäksi)
29. ↑  Иванна Найда о стратегии "УНИАН ТВ", новых проектах "ПЛЮСПЛЮС" и о бизнес-развитии нишевых каналов 1+1 media (Ivana Naida kertoo UNIAN TV:n strategiasta, uusista PlusPlus-hankkeista ja 1+1 median kohde-kanavien liiketoiminnan kehittämisestä)  03.07.2019. TVnews.by. Viitattu 17.01.2024. (venäjäksi)
30. ↑  Канал УНІАН змінив юридичну особу та отримав нову супутникову ліцензію (UNIAN-kanava muutti oikeushenkilöään ja sai uuden satelliittilisenssin)  22.12.2021. Detektor media ukr. Детектор медіа. Viitattu 17.01.2024. (ukrainaksi)
31. ↑  «1+1 media»: УНІАН не входитиме до медіагрупи і буде розвиватись як партнерський телеканал ("1+1 media": UNIAN ei ole osa mediakonsernia ja kehittyy kumppanitelevisiokanavana)  18.01.2022. Detektor media ukr. Детектор медіа. Viitattu 17.01.2024. (ukrainaksi)
32. ↑  «Школа онлайн»: уроки доступні до перегляду на 1+1 video, Київстар ТБ, ТСН.ua, УНІАН, Главред ("Koulu verkossa": oppitunnit ovat katsottavissa 1+1-videolla, Kyivstar TV, TSN.ua, UNIAN, Glavred)  09.04.2020. 1+1 media. Viitattu 17.01.2024. (ukrainaksi)
33. ↑  Коломойський придбав ще один телеканал (Kolomoisky osti vielä yhden televisiokanavan)  09.12.2021. RBK-Ukraina (ven. РБК-Украина). Viitattu 17.01.2024. (ukrainaksi)
34. ↑  Natalia Dankova: Цифрова ліцензія М2 перейшла до каналу групи «1+1» (M2:n digitaalinen lisenssi siirtyi 1+1-ryhmän kanavalle)  08.12.2021. Detektor media ukr. Детектор медіа. Viitattu 17.01.2024. (ukrainaksi)
35. ↑  Телеканал «УНІАН» змінив логотип (TV-kanava "UNIAN" on vaihtanut logoaan)  13.01.2022. Detektor media ukr. Детектор медіа. Viitattu 17.01.2024. (ukrainaksi)
36. ↑  ТОП-канали (Helmikuun 2022 suosituimmat kanavat) *tampanel.com.ua*. Viitattu 17.01.2024. (ukrainaksi)

Aiheesta muualla
----------------

* Kuvia tai muita tiedostoja aiheesta **UNIAN TV** Wikimedia Commonsissa